
OPĆINA RADOBOJ KRENULA U 2019. GODINU SA NAJVEĆIM 
PLANIRANIM PRORAČUNOM DO SADA 


PRORAČUN REKORDNI, 
SLIJEDI REALIZACIJA 


Vijećnici Općine Radoboj 18. prosinca 2018. godine jednoglasno su prihvatili prijedlog pro- 
računa Općine za 2019. godinu koji predviđa ukupne prihode u iznosu od 32.955.100 kuna 
što je najveći iznos u povijesti Općine. Prihodi se planiraju ostvariti uplatama poreza na 
dohodak u iznosu od 5.930.000 kuna, od poreza na kuće za odmor 80.000 kuna, poreza 
na potrošnju 35.000 kuna i poreza na korištenje javnih površina 15.000 kuna. Iz europskih 
i državnih izvora planira se dobiti: 4.675.000 Kuna za izgradnju nerazvrstanih cesta, za re- 
konstrukciju bivšeg lovačkog doma kod Crneka 3.479.475 kuna, za projekt bežične internet 
mreže 112.500 kuna. Planirane kapitalne pomoći iz nadležnih ministarstava su: 614.025 
kuna za rekonstrukciju lovačkog doma, za ,Hižu zagorskih štrukli“ 600.000 kuna, za ,Hižu 
vinove loze“ 1.000.000 kuna, za sanaciju klizišta 300.000 kuna, asfaltiranje nogostupa 
600.000 kuna, građenje nerazvrstanih cesta 825.000 kuna, izgradnje ceste do planinar- 
skog doma 2.200.000 kuna i za projekt strateškog plana razvoja Općine 28.125 kuna. Od 
Krapinsko - zagorske županije u Općinu Radoboj trebalo bi stići 250.000 kuna za projekt 
,Hiža zagorskih štrukli“, za uređenje dječjih igrališta 30.000 kuna i za rekonstrukciju vodo- 
opskrbnog sustava 100.000 kuna. Pored toga Općina planira prihodu iznosu 0d3.352.900 
kuna od prodaje zemljišta u Zoni malog poduzetništva u Gornjoj Semnici, od novouvedenog 
prireza oko 500.000 kuna, a tu sujoš i prihodi od komunalne naknade, naknade za grobna 
mjesta i niz manjih stavki koje donose novce u proračun. Sve u svemu u najboljem slučaju 
kada bi se sve planirano ostvarilo u radobojski bi se proračun ove godine trebalo sliti skoro 
33.000.000 kuna.U skladu s prihodima planirani su i rashodi. Tako bi od planiranih priho- 
da za rad Općinskog vijeća i mjesne samouprave otpalo 873.800 kuna, Jedinstveni upravni 
odjel može računati na ukupno 4.652.000 kuna, vlastiti pogon u koji među ostalim ulaze 
održavanje groblja, mrtvačnice i javnih površina ukupno će potrošiti oko 628.000 kuna. 
Vatrogastvo i zaštita od požara Općinu će koštati 557.000 kuna. Za razvoj turizma uku- 
pnoje namijenjeno 9.487.500 kuna, a za održavanje i izgradnju komunalne infrastrukture 
11.353.000 kuna. Tu je zatim rješavanje pitanja u opskrbi pitkom vodom za što je namije- 
njeno 665.000 kuna, održavanje javne rasvjete 390.000 kuna, telekomunikacijska infra- 
struktura 552.500 kuna, kultura i religija 438.300 kuna, sport i rekreacija 425.000 kuna, 
obrazovanje 690.000 kuna, socijalna zaštita 260.500 kuna, te niz manjih stavki koje su 
namijenjene za rješavanje aktualnih pitanja na području Općine. 

Planjetu, ai projekti su gotovi, preostaje da se ostvare planirana sredstva iz različitih izvo- 
ra od europskih fondova do nadležnih ministarstava i Zupanije, pa će i planirani iznosi na 
kraju godine biti koliko toliko ostvareni. 


Ovako će 
izgledati 
unutrašnjost 
«Hiže zagorskih 
štruklji» 


PRVA U 2019. SJEDNICA OPĆINSKOG VIJEĆA RADOBOJ ODRŽANA JE 2: 
TROŠENJA SREDSTAVA OPĆINSKOG PRORAČUNA I SASLUŠAN IZVJEŠT 


PAUŠALNI POREZ P 


Zakonom o porezu na dohodak 
utvrđena je obaveza predstav- 
ničkih tijela jedinica lokalne 
samouprave da donesu odluku 
o visini paušalnog poreza za 
iznajmljivanje smještaja od stra- 
ne privatnih vlasnika. Zakonom 
je također propisano da paušal- 
na naknada može po jednom 
krevetu iznositi od 150 do 1.500 
kuna. Općinsko vijeće prihva- 
tilo je prijedlog Odluke kojom 
se utvrđuje visina paušalnog 
poreza u iznosu od 150 kuna 

po krevetu za iznajmljivanje 

na području Općine Radoboj. 
Propisana je dakle najniži mo- 
gući iznos paušalnog poreza. U 
slučaju da Općinsko vijeće nije 
donijelo odluku do 31. siječnja 
iznajmljivači bi prema Zakonu 
plaćali paušalni iznos od 750 
kuna. Nakon sjednice Općin- 
skog vijeća dobrovolja vatroga- 
sna društva na području Općine 
Radoboj znaju s kojim sredstvi- 
ma mogu raspolagati u 2019. 
godini. Kako je u proračunu za 
financiranje redovne djelatnosti 
vatrogasnih društava planirano 
ukupno 183.000 kuna, valjalo 

je donijeti odluku o raspodje- 


li tih sredstava po društvima. 
Tako je DVD-u Radoboj i DVD-u 
Jazvine dodijeljeno po 51.000 
kuna, a DVD-u Gornja Šemnica 
81.000 kuna. Pored toga u pro- 
računu je osigurano i 351.000 
kuna za kapitalne donacije. 

Taj će iznos biti iskorišten za 
izgradnju vatrogasnog doma 

u Jazvinama. DVD Jazvine 
prijavilo je projekt izgradnje 

i zatražilo financiranje od 
strane EU fondova i nadležnog 
ministarstva RH. Kada projekt 
bude prihvaćen moći će i početi 
izgradnja. Na početku svake 
godine Općinsko vijeće donosi 
i odluku o rasporedu sredstava 
za rad političkih stranaka koje 
imaju vijećnike. Ukupno je za 
tu namjenu osigurano 13.000 
kuna, što iznosi 1.000 kuna po 
jednom vijećniku. Na temelju 
Odluke o utvrđivanju mjerila za 
osiguranje sredstava za zadovo- 
ljavanje javnih potreba u djelat- 
nosti predškolskog odgoja, koju 
je donijela Županijska skupšti- 
na, Općina Radoboj utvrdila 

je izmjenu odluke o mjerilima 
za financiranje javnih potreba 
tako da će ubuduće roditelji biti 


PROGRAMOM GRADNJE OBJEKATA I UREĐENJA KOMUNALNE INFRAST 
SREDSTAVA PREDVIĐENO JE ZA ASFALTIRANJE JAVNIH PUTOVA I IZGR 


KONAČNO I CEST 


Program gradnje objekata i uređenje komunalne infrastrukture na 
području Općine Radoboj za 2019. godinu među ostalim predviđa na- 
stavak rekonstrukcije nerazvrstane ceste u Kraljevcu Šemničkom za što 
se predviđa utrošiti 5.500.000 kuna te početak izgradnje ceste do pla- 
ninarskog doma. Cesta bi trebala biti dužine od tri kilometra, a ide od 
zaselka Tuški - Kamenečki preko Strahinja Radobojskog do planinar- 
skog doma. Planirana sredstva za tu namjenu za sada iznose 2.200.000 
kuna. Za asfaltiranje postojećih javnih prometnica i nogostupa odvojit 
će se 1.200.000 kuna, izgradnju javne rasvjete 70.000 kuna, uređenja 
dječjih igrališta 60.000 kuna, za vodoopskrbi sustav 400.000 kuna, 
uređenje autobusnih stajališta 30.000 kuna, a isto toliko i za povezi- 
vanje krova mrtvačnice i postojeće nadstrešnice. Održavanje javnih 
putova i nerazvrstanih cesta koje još nisu asfaltirane stajat će 328.000 
kuna, zimsko čišćenje cesta 290.000 kuna, održavanje javnih zelenih 
površina 75.000 kuna, održavanje groblja 161.000 kuna, održavanje 
javne rasvjete 300.000 kuna. Ovi bi se troškovi najvećim dijelom trebali 
pokriti sredstvima prikupljenima od komunalne naknade, naknade za 
grobna mjesta kao i pomoći koja bi trebala stizati iz drugih izvora. Za 
sanaciju postojećih klizišta namjerava se utrošiti 575.000 kuna i nabavu 
prometnih znakova i ogledala 15.000 kuna. 

). SIJEČNJA. DONIJETO JE NEKOLIKO ODLUKA O RASPOREDU 
AJ OPĆINSKOG NAČELNIKA ZA RAZDOBLJE SRPANJ - PROSINAC 2018. 

oslobođeni plaćanja troškova 
boravka u dječjim vrtićima za 
treće i svako slijedeće dijete. 
Inače u proračunu Općine 
Radoboj za sufinanciranje 
troškova boravka djece u vrtiću 
osigurala je 600.000 kuna. Na 
sjednici Općinskog vijeća doni- 
jetje i Zaključak o pokretanju 
postupka izbora članova Savjeta 
mladih. Ovo savjetodavno tijelo 
ima 5 članova koji se biraju na 


ŽOJ STOPI 


Dobrovoljna 
vatrogasna 
društva ukupno 
će dobiti 183.000 
kuna 


temelju javnog poziva, a kandi- 
date mogu predlagati, učenič- 
ka vijeća, studentski zborovi, 
pomladci političkih stranaka, 
neformalne skupine mladih, te 
strukovne organizacije. Javni 
poziv objavljuje se najmanje tri 
mjeseca prije isteka mandata 
prethodnog saziva i objavljuje 
se na službenim web stranica- 
ma Općine Radoboj i lokalnom 
listu. 


'RUKTURE NA PODRUČJU OPĆINE RADOBOJ U 2019. GODINI NAJVIŠE 
ADNJU NOGOSTUPA 


A ZA STRAHINJ 


NAJNIŽE NAKNADE ZA : 
IZNAJMLJIVANJE SMJESTAJA 


Novim zakonom o paušalnim naknadama za iznajmljivanje privatnih smještajnih ka- 
paciteta određeno je da odluke o tome donose jedinice lokalne samouprave. Određen 
je najniži i najviši iznos koji se može propisati, a rok za donošenje odlukaje kraj siječnja. 
Kako i na području Općine Radoboj ima domaćinstava koja povremeno iznajmljuju 
svoje stambene prostore gostima, općinskim vijećnicima je predloženo da donesu od- 
luku na temelju koje će naknada pojednom krevetu koji se iznajmljuje paušalno iznositi 
300 kuna, što je najmanji propisani iznos. 


OPĆINA JESENJE ZAPOČINJE 
POSTUPAK EVIDENTIRANJA 
NEKRETNINA 


Općina Jesenje započinje 21. siječnja 2019. godine postupak evidentiranja ne- 
kretnina koje se nalaze na području općine Jesenje. Postupak se provodi teme- 
ljem Odluke Vlade Republike Hrvatske kojim su jedinice lokalne samouprave 
obvezne ustrojiti i voditi strukturiranu Evidenciju o nekretninama, njihovim 
vlasnicima (samostalnim posjednicima) i korisnicima (nesamostalnim posjed- 
nicima), te Zakona o komunalnom gospodarstvu. Navedenog datuma pred- 
stavnici Općine Jesenje započeti će sa mjerenjima na terenu, pa se mole mje- 
štani za razumijevanje i da omoguće nesmetan pristup svojim nekretninama. 
Takođerse mole mještani koji posjeduju građevinsku dozvolu ili neki drugiakt o 
gradnji objekta da isti daju na uvid predstavnicima Općine Jesenje koji će vršiti 
evidentiranje nekretnina na terenu. Mještani koji to žele mogu podatke o svo- 
Jim nekretninama dostaviti na za to propisanim obrascima koje mogu podići 
ujedinstvenom upravnom odjelu Općine Jesenje ili ih skinuti sa službene Inter- 
net stranice Općine Jesenje, te dostaviti osobno ili poštom na adresu: Općina 
Jesenje, Gornje Jesenje 103, 49 233 Gornje Jesenje, u vremenu od 7:00 
do 15:00 zaključno sa 01. ožujka 2019. godine. 


Raspušten 00 HDZ-a Jesenje 


Sa zadnjim danima prošle 2018. godine, neopozivu OSTAVKU na mjesto predsjednika 
općinskog odbora (organizacije) HDZ-a Jesenja, podnio je Ivan Malogorski dipl.oec, 
iz osobnih razloga. Nakon njegove ostavke, velika većina članova općinskog odbora 
HDZ-a Jesenje je također podnijela ostavke na svoje funkcije, tako da slijedi «raspu- 
štanje» općinskog odbora HDZ-a Jesenja te izvanredni unutarstranački izbori za ovu 
općinsku organizaciju. 


PONOVNO STIPENDIJE ZA 
RADOBOJSKE STUDENTE 


Clanovi Općinskog vijeća općine Radoboj, na sjednici održanoj 5. prosinca 2018. go- 
dine donijeli su Pravilnik o kriterijima za dodjelu studentskih stipendija. U proračunu 
Općine za 2019. godinu osigurana su sredstva za 10 stipendija u mjesečnom iznosu od 
300 kuna, paje u skladu s Pravilnikom općinski načelnikAnđelko Topolovec početkom 
siječnja raspisao natječaj za podnošenje zahtjeva. Rokje istekao 25. siječnja i do tada 
je stiglo ukupno 14 zahtjeva. Slijedi razmatranje uvjeta i donošenje rješenja tako da 
će nakon nekoliko godina dio studenata s područja Općine Radoboj ponovno koristiti 
općinske stipendije, što će im barem djelomično olakšati studiranje. 

Načelnik Andrija 
Ranogajec je prilikom 
podjele pomoći 
potrebitima zaželio 
sretne blagdane 


m = 


NAJPOTREBITIJIMA PODIJELJENA 
POMOĆ POVODOM BOŽIĆNO - 
NOVOGODIŠNJIH BLAGDANA 


me + 


DOVRŠEN JOŠ 
JEDAN PROJEKT 


U okviru projekta ,Budimo aktivni u zajed- 
nici - Aktivni u radobojskim ljetnim događa- 
njima“ kojeg su provodili Općina Radoboj i 
Društvo ,,Naša djeca“ uz suradnju sa Zakla- 
dom za poticanje partnerstva i razvoj civilnog 
društva iz Pule izgrađen je Fitnes park na 
otvorenom. Na prostoru iznad nogometnih 
terena pripremljeni su temelji i odgovarajuće 
staze, te su postavljene sprave za rekreaciju 
prije svega starijih osoba. Tijekom ljeta, prili- 
kom održavanja različitih manifestacija, pri- 
kupljana su dobrovoljnim prilozima potrebna 
sredstva, a preostali iznos do 42.000 kuna 
koliko je bilo potrebno za kupnju i montažu 
ukupno 5 fitness sprava osigurali su Općina 

i Društvo ,Naša djeca“ Radoboj. Prva faza je 
dovršena i može se koristiti, dok će se u idu- 
ćem razdoblju nastojati prikupiti sredstva za 
dovršetak projekta, koji će omogućiti mješta- 
nima aktivnosti na otvorenom. 


U prigodi božićno novogodišnjih blagdana 
Općina Jesenje tradicionalno daruje svoje naj- 
potrebitije mještane; socijalno ugrožene i umi- 
tovljenike sa niskim mirovinama. Potrebitima 
je podijeljena jednokratna pomoć, za socijalno 
ugrožene osigurani su poklon bonovi a umi- 
rovljenicima je podijeljena novčana pomoć. 
Prigodom dodjele pomoći, čestitajući nadola- 
zeće blagdane načelnik Andrija Ranogajec je 
istaknuo: ,U božićno vrijeme više nego inače, 


provodimo vrijeme sa svojim bližnjima, ali i 
primjećujemo one kojima je potrebna pomoć. 
U tom duhu Općina je osigurala prema tre- 
nutnim mogućnostima i pomoć za vas koji ste 
najpotrebitiji, kako bi nadolazeće blagdane 
proveli u radosnijem i barem malo veselijem 
ozračju.“ Pomoć je primilo trideset dvoje soci- 
jalno ugroženih mještana i 64 umirovljenika, a 
za tu je namjenu ukupno je utrošeno 17.600,00 
kuna iz općinskog proračuna 


Radostan susret 
Sa novorođenim 
bebama 


U susret predstojećim božićno - novogodiš- 
njim blagdanima načelnik Općine Jesenje 
Andrija Ranogajec upriličio je u četvrtak, 
20. prosinca, svečani prijem novorođenih. 
Ovom, nadasve radosnom susretu, nazočilo 
je osmero malenih s roditeljima kojima je 
načelnik čestitao na njihovim prinovama u 
obitelji. Rođenje djeteta radost je roditelji- 
ma ali i odgovornost i obaveza, istaknuo je 
načelnik te nastavio: ,Ovaj novčani iznos 
zasigurno će dobro doći vama roditeljima, 
ali je to ujedno znak pažnje da Općina misli 
na vas i vašu djecu od samog rođenja, vrtić- 
ke dobi i školovanja, a sve s ciljem da nam 
djeca ostanu ovdje živjeti“. Svima je čestitao 


nadolazeće blagdane i zaželio im uspješnu 
2019. godinu. U neformalnom druženju ro- 
ditelji, posebno mame izmijenili su svoja ro- 
diteljska iskustva, a maleni su sa smiješkom 


i mašući ručicama pozirali pred fotoapara- 
tom. Ove godine rođeno je 18 beba te je za tu 
namjenu roditeljima iz proračuna isplaćeno 
90 tisuća kuna. 

JAVNE POTREBE U ŠKOLSTVU 1 PREDŠ- 
KOLSKOM ODGOJU OPĆINU RADOBOJ 
ĆE U 2019. GODINI KOŠTATI VIŠE OD 
MILIJUN KUNA 


Najviše za djecu 
predskolskog uzrasta 


Sufinanciranje troškova djece u dječjim 
vrtićima u 2019. godine za Općinu Rado- 

boj iznosit će ukupno oko 600.000 kuna. 
Iznos ovisi o broju djece koja će boraviti u 
vrtićima. Troškovi sufinanciranja programa 
predškole iznose 90.000 kuna, sufinancira- 
nje rada pomoćnika u nastavi 19.000 kuna, 
sufinanciranje prijevoza učenika i pomoći 
učenicima i studentima penje se na 245.000 
kuna, sufinanciranje logopedske službe 
iznosi 30.000 kuna, darovi djeci za blagdan 
Sv. Nikole i nagrade nadarenim učenicima 
iznose 15.000 kuna, a sufinanciranje ostalih 
školskih aktivnosti 20.000 kuna. Iz Progra- 
ma javnih potreba u kulturi za ovu godinu 
vidljivo je da se najviše sredstava odvaja 

za rad Muzeja Radboa, ukupno 398.300 
kuna, pomoć Župi Presvetog Trojstva iznosi 
25.000, za održavanje Zavičajne zbirke na- 
mijenjeno je 61.000 kuna, a za rad Udruga 

u kulturi 30.000 kuna. Socijalna zaštita iz 
općinskog proračuna odnijet će ove godine 
ukupno 260.000 kuna. Najviše ide na pomo- 
ći i donacije socijalno ugroženim mještani- 
ma ukupno 80.000 kuna. Školska kuhinja 
za socijalno ugroženu djecu dobit će 25.000 
kuna, udruge iz oblasti socijalno - humani- 
tarnog rada mogu računati na 17.000 kuna, a 
roditelji novorođene djece ukupno će dobiti 
oko 70.000 kuna, odnosno 2.000 kuna po 
djetetu. Za rad Crvenog križa Općina odvaja 
35.000 kuna i još 25.000 kuna za nabavu 
prostora za smještaj Gradskog društva Cr- 
venog križa Krapina. Ukupno 410.000 kuna 
namijenjeno je za sufinanciranje progra- 

ma i projekata udruga u oblasti sporta, a 

za uređenje sportsko - rekreacijskog centra 
395.000 kuna, dok će se tradicionalne sport- 
ske manifestacije kao što su biciklistička utr- 
ka i radobojski maraton financirati s ukupno 
15.000 kuna. Ukupna sredstva za ostvariva- 
nje Programa javnih potreba u sportu iznose 
820.000 kuna. 


Snijeg je na našem 
području pao baš u 
popodnevnim satima 
na Vincekovo, pa će 
rezidba u vinogradima 
još malo pričekati 


Trsek se zbudil, a snijeg ga pokril 


Blagdan sv. Vinka ili Vincekovo kako je poznat prije svega među vinogradarima ove je godine 
donio i prvi snijeg na našem području, pa je izostao tradicionalni početak radova u vinogradi- 
ma. Nije to međutim pokvarilo tradicionalne obilaske vinogradara svojih vinograda, vješanja 
kobasica i drugih suhomesnatih proizvoda i zalijevanje trsova mladim vinom, sve u želji da i 
nova vinogradarska godina bude što bolja. Vinogradari su nekada na taj datum, 22. siječnja, 
odrezali nekoliko prošlogodišnjih mladica i stavili ih u posudu s vodom da bi nakon što one 
potjeraju mladice i cvjetiće vinove loze, vidjeli hoće li godina biti rodna ili ne, i tome onda pri- 
lagodili rezidbu. Izgleda da će zato čekanje, s 
obzirom na to da zima tek dolazi i ove godine 
dobro doći. Evo kako je Ivan Glavina u nekim 
drugačijim vremenskim prilikama opjevao 
buđenje trseka. Njegove su stihove s velikim 
uspjehom pjevali mnogi pjevači, najpoznatiji 
među njima bio je Vice Vukov, ali nažalost 
danas ni jedan radobojski muzički sastav 
izgleda ne zna za te stihove i jednu od najljep- 
ših vinogradarskih pjesama. 


TRSEK MOJ 


Trsek moj zbudi se, dosti si spal. 
Dolgo na tebi mi snegek je stal. 
Ves si prezebel i tak mi te žal, 
Trsek moj zbudi se bum te vrezal. 


Brajdicu delal bum trseku mom. 
Trsek bu hvalil mi svojim plodom. 
Dečicu moju bu sladil z grozdom, 
Mene pak starog krepil z vinom. 


Z vinčekom svojim krepil me buš, 
Par let života produžil mi buš. 
Zato moj trsek ti zahvalem bum, 
Do zadnje vure poštuval te bum! 


Kobasice i vino da bi 
i nova vinogradarska 
godina bila rodna 

!  Lampioni 

T Betlehemskog 

“ svijetla i lijepih 
želja na Badnju 
7180) večer obasjali 
2 o “2.680 nebo nad 

? Par g | "a Jesenjem 


7 Lampioni Betlehemskog (0 
svijeta i božićnih želja 4%" E 

obasjali su nebo nad ze 
Jesenjem 


= Z |. Uorganizaciji Udruge distrofičara Kra- 
pina i Udruge za razvoj turizma ,Jasen“ 
Po dres na Jesenje, Savjeta mladih Općine Jesenje, 
okupljenih te pod pokroviteljstvom Općine Jesenje 
na Badnju večer organizirano je puštanje 
lampiona Betlehemskog svijetla i lijepih 
želja. Ispred Doma kulture u Gornjem 
Jesenju okupilo se dvjestotinjak posjetite- 
lja; svi oni željeli su nabaviti svoj lampion 
kojeg će pustiti u nebo sa svojim želja- 
ma. Uz božićne pjesme, tople napitke; 
kuhano vino, čaj, fritule, vafle, s nestrplje- 
njem se čekao trenutak kada će se upaliti 
lampioni i pustiti prema nebu s iskrenim 
božićnim željama. Okupljene je pozdravio 
i uputio im čestitku načelnik Andrija Ra- 
nogajec. Na njegov poziv upaljeni su lam- 
pioni, asvaki mali plamen bio je znak 
jedne želje kojih je u tom trenutku bilo 
bezbroj. U vedroj Badnjoj noći nebo iznad 
Jesenja zasjalo je Božićnim svijetlom 
stvorenim velikim brojem lampiona pu- 
štenih u zrak i izazvalo veliko oduševljene 
svih okupljenih. Nakon puštanja lampio- 
na okupljeni su se uputili razgledati žive 
jaslice ina misu polnoćku u župnu crkvu. 


Za okupljene na 
paljenju lampiona 
organizatori su 


ripremili kuhano vino, jd : a 
ha čaj, vafle... 3 La Autor fotografija Danijel Frankol 


Svoj lampion sa željama 
zapalio je i načelnik 
Andrija Ranogajec 


Na blagdan Božića 
ulogu Sv. Obitelji 
uprizorili su Natalija 
i Darko Herceg sa 
malenim Jankom 


Obitelji Herceg i 
Kulfa ovog su Božića 


Žive Jaslice pred 
polnoćku 


uprizorili Svetu Obitelj. 


ŽIVIM JASLICAMA 
UPRIZORILI 


Ispredžupne crkvesv. Ivana Krstitelja u Gornjem 
Jesenju za božićne blagdane, treću godinu za- 
redom, uprizorene su živejaslice. Štalica, u njoj 
Sveta obitelj, pored njih maleni anđeli, pastir 
sovčicama na poseban su način, na Badnjak 
pred misu polnoćku i na Božić prisjetili prisutne 
na ovaj sveti događaj koji se zbio prije više od 
2000 godina. Rođenje Spasitelja budi osjećaj 
radosti, ispunjenosti i početka novog života, a 
ove gaje godine doživjelo mnoštvo domaćih, 
iivjernika okolnih župa koji su tih dana doš- 
li pogledati žive jaslice. Ovogodišnje krizma- 
nice recitalom su dočarale kako se zbio ovaj 
sveti događaj, a uz božićne pjesme u izvedbi 
AKUD-a i mnogih koji su se priključili prizor 
je bio još svečaniji i ljepši. Ove godine uloga 
Svete obitelji na Badnju večer pripalaje Darij 
enadu Kulfi te njihovom malenom Borni. 
Radost i slavljenje rođenja Krista Spasitelja 
nastavljeno je misom polnoćkom koja je za- 
počela ulaznom pjesmom ,Dober vam večer 
dobri ljudi!“. Na blagdan Božića pred poldanju 
misu, ulogu Svete obitelji uprizorili su Natalija i 
Darko Herceg sa sinom Jankom. Maleni Borna 
iJanko unatočprohladnom vremenu, mirno 
su ležali u malenim jaslicama na slami te za- 


fa] 


ROĐENJE ISUSOVO 


sigurno nisu slutili kakvu važnu ulogu imaju 
oni i njihovi roditelji. Poseban doživljaj bio je 
brojnim malenima koji sus velikom pozornošću 
gledali dijete s roditeljima u lijepo ukrašenoj 
štalici i ovčice pored nje koje je čuvao Karlo 
Kučko u ulozi pastira. Župnik Danijel Herceg 
na kraju misnih slavlja zahvalio je svima koji 
su se uključili kako bi ovaj sveti i veličanstven 
događaj svi zajedno doživjeli na još svečaniji 
i radosniji način. 


Ulogu pastira 
pripala je Karlu 
Kučko 

Da 
I 
đ 


PONOSNE RADOBOJSKE 
MAŽORETKINJE 


Ne događa se često da nastupiš pred predsjednicom države i da se s njom slikaš, 
ali se upravo to dogodilo Radobojskim mažoretkinjama. Prigodom održavanja 
Skupštine Udruge uzgajivača konja Krapina, među brojnim uzvanicima bila je i 
predsjednica Republike Hrvatske Kolinda Grabar Kitarović, a među onima koji 
su imali čast nastupiti i pokazati što znaju bile su i Radobojske mažoretkinje. U 
Krapini je u nedjelju 13. siječnja, pred više stotina uzvanika, među kojima su bili 


predsjednica Kolinda Grabar Kitarović i gradonačelnik Zagreba Milan Bandić 4 Tenatikos 

nastupile su i mažoretkinje iz Radoboja. Načelnik Općine Radoboj, Anđelko To- uu ni 
: du : pas maas? s : s predsjednicom 

polovec, tom je prilikom između ostalog izjavio kako se ponosi našim mažoretki- Kolindom Grabar 


Kitarović 


njama, a ima razloga da se ponosimo i svi mi. 


SS Malo zimskog ugođaja 


Ni ove zime snijeg nije zabijelio Božić ni Novu godinu. Palo 
ga tek toliko da pokrije travu, a nešto više stiglo je tek nakon 
blagdana sv. Vinka. Kako su niske temperature prijetile pole- 
dicom, zimsko održavanje lokalnih prometnica bilo je redovi- 
toi za sada nije bilo nikakvih problema. Školarci su praznike 
završili bez sanjkanja ili skijanja, no 

veljača je tek na početku, pa još + 
uvijek ima vremena za deblji 
snježni pokrivač. Za sada evo 
nekoliko zimskih pejzaža iz 
naše sredine. 

VIČ. Tomislav Novosel nakon prigodnih 
riječi i molitve blagoslovio je najprije 
vinogradarski alat s kojim počinju prvi 
radovi, a potom i vinograd uz želju da 
dade što više dobrog grožđa... 


Prisutne vinogradare, najprije je 
pozdravio predsjednik Anđelko Gotlin 


: g a 


ČLANOVI UDRUGE VINOGRADARA I VINARA ,RADOBOJSKI PAJ DAŠI“ BLAGDAN SVETOG 
VINKA OBILJEŽILI SU NA BREGIMA RADOBOJSKIM KOD ,,BUMBAROVE KLETI“ 


ZAGORCI SU NEKADA PILI VIŠE VINA NEGO PIVE 


Zajedničko obilježavanje blagdana sv. Vin- 


i 2 
b “< 


Domaćin Zlatko Poljak pokazao je 


Met 2. SE milo \ S ZV AN i i .. ka, odnos Vincekovog, ove su godine člano- 


vi Udruge vinogradara i vinara ,Radobojski 
pajdaši“ imali kod obitelji Poljak na Bregi- 
ma Radobojskim. Kod ,Bumbarove kleti“ 
okupio se njih veliki broj da bi uz domaću 
kaplicu i suhomesnate specijalitete vidjeli 
kako domaćin obrezuje prvi trs u svojem 
vinogradu, a prigodnim riječima obratio im 
se predsjednik Udruge, Anđelko Gotlin, za- 
hvaljujući im na velikom odazivu i zaželjevši 
im dobru vinogradarsku godinu. Radoboj- 
ski župni, vIč. Tomislav Novosel, kao vjerni 
sudionik u vinogradarskim svečanostima 

ni ovom prilikom nije prepustio priliku da 
uputi nekoliko poruka, prije svega mlađima. 
Naglasio je tako da su Zagorci nekada pili 
mnogo više vina nego pive, a danas sluša- 
mo oglase o prodaju vina, a sve više se troši 
pivo. Pohvalio je njegovanje vinogradarskih 
tradicija, te blagoslovio alat i trsje. Druženje 
je uz glazbu, zakusku i mlada vina nastavlje- 
no u Vatrogasnom domu u Radoboju. 


Svaki zimski događaj počinje 
božićnim pjesmama pa je tako 
bilo i ove godine. Povodom 
završetka prvog polugodišta i 
nadolazećih blagdana svim Ra- 
dobojčanima i Radobojčankama 
te gostima 20. prosinca prire- 
dili smo božićni koncert koji je 
osmislila prof. Dubravka Habja- 
nec. Koncert su otvorili učenici 

BOŽIĆNI 


Malog i Velikog pjevačkog zbora, 


a nakon njih nazočnima se s ne- 
koliko riječi obratila ravnatelji- 

ca, gđa Milena Veseljak. Nakon 
nje poslušali smo ,Rock zvonči- 


Pripremila Jasenka Marmilić 


KA asrEren 1 


KONCERT 


će“ te učenice iz OŠ Đurmanec 
i SŠ Krapina. Obitelji Gotlin i 
Pažameta otpjevale su nam i 
odsvirale nekoliko prikladnih 
božićnih pjesama. Lijepo je 


rm 


čuti kako djeca pjevaju i sviraju 
zajedno sa svojim roditeljima. 
Ravnateljica škole zahvalila se 
svim izvođačima te uputila bo- 
žićnu čestitku okupljenima. Na 
kraju cijelog događanja zbor je 
uz pjesmu Sretan Božić svakome 
završio cijelu svečanost. 


Anamarija Krleža, 8. a 


: [ 
SKOLSKO NATJECANJE IZ FIZIKE | L 


U utorak, 22. siječnja 2019. godine održano je Školsko natjecanje iz 
fizike za učenike osmih razreda. Natjecanju su pristupili: Luka Ce- 
rovec, Anamarija Krleža, Blaž Potočki i Ena Vuzem. Najbolji rezultat 
ostvario je Blaž Potočki. Zahvaljujemo učenicima na sudjelovanju i 
uloženom trudu te im želimo puno uspjeha u daljnjem radu. 


Dubravka Kiseljak Hmelina, prof. fizike 


2  — LiDraNo 2019. 


U našoj je školi 17. siječnja 2019. godine održana smotra literarnog, 
dramsko-scenskog i novinarskog stvaralaštva, LiDraNo. Na školskoj 
razini natjecanja sudjelovao je ukupno 21 učenik. Komisija je za- 
primila jedanaest literarnih radova, a tri su izabrana za županijsku 
razinu natjecanja: pjesme Zavezana krila učenice Ene Vuzem, 8.a, 
Znašli ti prijatelju? učenice Ane Šemnički, 6.b i Moj brat učenika 
Marka Kiseljaka, 7.b. Poeziju je kazivalo šesnaest učenika, a naj- 
uspješnija recitatorica bila je učenica Ana Šemnički, s pjesmom 
Poema zavičaja Side Košutić koja će školu predstavljati na županij- 
skom natjecanju. Bilo je zaista teško odabrati samo tri rada i jednog 
izvođača, no na kraju su nijanse presudile. Predstavnicima naše 
škole čestitamo na postignutom uspjehu i želimo im puno sreće! 
Svima onima koji nisu prošli školsku razinu, želimo da ne odustaju, 
da pišu i dalje i budu spremni za sljedeću smotru! Sretno! 


učiteljica Leonarda Vorih 

12. ŽUPANIJSKA 
IZLOŽBA JASLICA 


12. županijska izložba jaslica otvorena je 6. siječnja 2019. godine 

u Osnovnoj školi Stjepana Radića u Brestovcu Orehovičkom. Cilj 
izložbe je objediniti likovno stvaralaštvo djece svih uzrasta, od vr- 
tića do srednjih škola, kao i odraslih pojedinaca i cijelih obitelji oko 
svevremenske teme rođenja Isusa. U proteklih 12 godina je kroz Žu- 
panijsku izložbu jaslica, najstariju u Hrvatskoj, nastalo gotovo 600 
jaslica. Učenici 1. i 2. c, 2. a te učenici petih i šestih razreda koji su 
uključeni u Keramičku sekciju Učeničke zadruge ,,Guci i trpuci“ su- 
djelovali su sa svojim jaslicama na spomenutoj manifestaciji. Učeni- 
ci1.i2.csučiteljicom Vesnom Horvat prihvatili su se izrade štalice 
od prirodnih i recikliranih materijala: raznobojnih krpica, plodova 
prirode, mahovine... Sve zajedno smjestili su u tradicionalnu košaru 
pletenu od šibe. Učenici 2. a i učiteljica Dragica Pospiš izrađivali su 
anđele od komušine. Naši su keramičari dvije godine zajedno s vodi- 
teljem sekcije, učiteljem Draženom Gerićem, izrađivali i pripremali 
izložbeni primjerak. Uložili su silan trud i iskazali svu svoju kreativ- 
nost, što je prepoznao i stručni ocjenjivački sud dodijelivši im prvu 
nagradu! Ponosni smo na naše učenike, a osobito na Male keramiča- 
re koji su pokazali kako se uloženi trud uvijek isplati! 


adinovtnar | UČENICI OSMIH RAZREDA POSJETILI 
VUKOVAR 18. - 19. 12. 2018. 


Učenici osmih razreda OŠ Side Košutić Radoboj bili su od 18. do 

19. prosinca na terenskoj nastavi u Vukovaru. Na put su ih vodile 
razrednice Maja Potočki, Ivanka Švaljek i učiteljica povijesti Mag- 
dalena Želimorski. Kroz dva dana učenici su posjetili i razgledali 
grad Vukovar te memorijalne lokalitete vezane uz Domovinski rat i 
bitku za Vukovar. Posjetili su lokalitete Memorijalno groblje žrtava 
Domovinskog rata, Spomen-dom hrvatskih branitelja na Trpinjskoj 
cesti, Spomen-dom Ovčaru, Masovnu grobnicu Ovčara, Kukuruzni 
put - ,Put spasa“, Mjesto sjećanja - Vukovarska bolnica *91,Velepro- 
met, Borovo-commerce, crkvu Sv. Filipa i Jakova, MCDR Vukovar — 
bivša vojarna 204. VU brigade. Na svakom lokalitetu imali su vodiče 
koji su održali kratko predavanje o događajima koji su se odvijali na 
spomenutim mjestima. Nakon razgleda učenici su sudjelovali s još 
nekoliko škola u Školi mira i kvizu znanja. Naše učenice, Ena Vuzem 
i Anamarija Krleža osvojile su prvo mjesto. Puni dojmova vratili smo 
se u Radoboj u večernjim satima. 


Magdalena Želimorski 


ODRŽANE ZIMSKE RADIONICE 


U posljednjem tjednu zimskih praznika u našoj su školi održane ra- 
dionice za darovite, talentirane i motivirane učenike. 

Učenici su sudjelovali u literarno-dramskoj radionici koju je vodila 
učiteljica Leonarda Vorih te učili o holokaustu s učiteljicama Mag- 
dalenom Želimorski i Dijanom Mikša. Na likovnoj radionici s uči- 
teljicama Anom Bartolec i Gordanom Barilar učenici su izrađivali 
kreativne straničnike kako bi im čitanje bilo što zabavnije. Učiteljica 
Maja Potočki pripremila je radionicu o kemiji i njenoj primjeni u 
kuhinji, dok je učiteljica Dragica Pospiš s učenicima snimila kratki 
film “Koka i pilići“. Kreativnosti na radionicama nije nedostajalo te 
se veselimo druženju na sljedećim radionicama tijekom proljetnih 
praznika. 


Pripremila Jasenka Marmilić 

Odmor u školskoj knjižnici 


Učenici često školski odmor provode u knjižnici. U njoj čitaju, igraju 


se na računalima, igraju društvene igre...Posebno rado školsku knjiž- 


nicu posjećuju oni najmlađi, te sa zanimanjem prelistavaju slikovni- 
ce i časopise. Knjižnica je za njih mjesto susreta, zabave i razmjene 
iskustava, u njoj se osjećaju sigurno i slobodno. 


Sr 


Održano prvo školsko 
natjecanje u ovoj sk. godini 


U ponedjeljak 21.01.2019.godine održano je prvo školsko natjecanje 
u ovoj godini. To je bilo natjecanje iz njemačkog jezika na kojem su 
sudjelovale učenice 8.razreda čija je mentorica Alexandra Krklec. 
Učenice su ostvarile slijedeći rezultat: 1.mjesto Ana Janžek (76%), 
2.mjesto Nika Jedvaj (66%), na trećem mjestu je Melani Draganić 
(62%), dok je četvrta Lucija Draganić (40%). Obzirom na postignuti 
rezultat, nadamo se da će učenica Ana Janžek dobiti poziv za sudje- 
lovanje na županijsko natjecanje koje će se održati u Kumrovcu. 


(etv) 


Pripremila Erika Tušek Vrhovec 


4> 


K < 


Ia | 2 


Natjecanje iz informatike 
INFOKUP 2019 


U petak 25.siječnja 2019. održano je školsko natjecanje iz informati- 
ke INFOKUP 2019. U kategoriji Osnove informatike (7.i 8.r) sudje- 
lovali su učenici Oliver Katalenić i Roko Kranjčec iz 7.r te Jurica 
Fučkar iz 8.razreda. Nadamo se da će njihovi rezultati nakon evalu- 
acije biti dostatni za poziv na Županijsko natjecanje koje će se ove 


godine održati u OŠ Konjščina. 


(etv) 


Likovni 

uratci naših 
učenika na 
izložbi u 
Zuboku 


Učenici 7. razreda uključili 

su se u izložbu/projekt Noć 
muzeja - TAJNE DVORACA 

u likovnom stvaralaštvu djece 
i mladih 2019. koji organizi- 

ra Škola za umjetnost, dizajn, 
grafiku i odjeću Zabok i Pučko 
otvoreno učilište Zabok pod 
pokroviteljstvom Krapinsko- 
zagorske županije i grada 
Zaboka. Cilj ovog projekta je 
objediniti uzorno stvaralaštvo 
učenika OŠ KZŽ koje će zajed- 
no s radovima učenika ŠUDIGA 
biti prikazano na reprezenta- 


tivnoj izložbi 1.2 2019. u velikoj 
galeriji Grada Zaboka. Motiv za 
izradu likovnih radova su tajne 
dvoraca te su sedmaši kreativ- 
no prikazali vlastite asocija- 
cije i oslikali poznate legende 
stvarnih zagorskih dvoraca. U 
nastavku je likovni uradak uče- 
nice Anđeline Jedvaj. 


Jana Đurđević, 
učiteljica likovne kulture 


30. siječnja 2018. | godina XII. | broj 108 | Radobojsko - Jesejanski list B 


Božićna priredba 


y Približavanjem kraja 1.obrazovnog razdo- priredbi su sudjelovali i učenici predmetne 
SR eo knj 2B, BB blja tradicionalno se u našoj školi održava nastave sa prigodnim recitacijama i igroka- 
Božićna priredba koja je ove godine održa- zom kojeg su izveli učenici 7.razreda. Poslije 
Povodom na 19.12.2018., uz prigodni program koji su bogatog programa sv. Nikola podijelio je svoj 
naši učenici uprizorili za sve prisutne. Uz djeci prigodne poklone jer su se pokazali kao 


a uvodnu riječ ravnateljice, redom smo mogli — dobrii vrijedni učenici. Zahvaljujemo svima 

ka Mi Tul NIJ e (] čuti naš pjevački zbor s prigodnim pjesma- koji su prisustvovali našoj priredbi. Posebno 
ma. Nastupili su učenici 1., 2. 3. i 4.razreda zahvaljujemo Općini Jesenje te načelniku 

sa nekoliko recitacija što su nadopunjava- Andriji Ranogajec koji su osigurali darove za 


a a 
Sigurnosti na li Zbor i tamburaši sa svojim točkama. Na naše najmlađe. 
internetu | 


Tijekom nastave informatike u sklopu nastav- 
nog plana i programa učenici osmog razreda 
obrađivali su sadržaje na temu sprječavanja 
elektroničkog nasilja te završnim radom 
odradili dio kojim će ove godine sudjelovati 

u školskoj kampanji o sigurnosti na interne- 
tu. Izradili su plakate na tu temu, koji će biti 
prezentirani učenicima škole tijekom prvog 
tjedna veljače povodom obilježavanja Dana 
sigurnijeg interneta 2019. kojem je svrha osvje- 
šćivanja učenika o opasnostima koje vrebaju 
na internetu te kako se od njih zaštititi. > (etv) 


Uspješno 
sudjelovanje naših 
učenika na ZSi 2019. 


Kao i svake godine učenici naše škole tije- 
kom zimskih praznika sudjelovali su na Zim- 
skoj školi informatike koja se tradicionalno 
održava svake godine u prostorima Srednje 
škole Krapina. U radionicama Robotika na- 
predni, OŠ početni i WEB stranice napredni 
sudjelovali su Pavao Kišić i Ivor Kranjčec, 
3.r., Vedran Malogorski i David Janžek, 6.r te 
Roko Kranjčec, 7.razred. Učenici su uspješ- 
no sudjelovali te za svoj rad i zalaganje u ra- 
dionicama zaslužili priznanja i nagrade koje 
im je u našoj školi nakon završene Zimske 
škole informatike dodijelila učiteljica Erika 
Tušek Vrhovec. (etv) 

Jesejanski vinogradari obilježi blagdan Sv. Vinka 


Blagdan prvog vinogradarskog sveca u godini, 
sv. Vinka, u organizaciji Udruge vinogradara 
podrumara i prijatelja dobroga vina ,,Sveti 
Martin“ Jesenje simbolički je obilježen u su- 
botu 19. siječnja. Obilježavanje početka nove 
vinogradarske godine koji se veže uz ovog sve- 
ca vinogradari održavaju dulji niz godina, a 
ove je godine održano na vinorodnom brijegu 
Plati u vinogradu i klijeti obitelji Štehec. Una- 
toč prohladnom vremenu okupio se lijepi broj 
vinogradara i njihovih gostiju koje je u ime 


Krajem 2018. godine napustio nasje jošjedan stručan vi- 
sokoobrazovani poslovni čovjek, koji je ostavio trag u zbi- 
vanjima na području sadašnje Općine Radoboj. Iznenada, 
iako dulje vrijeme narušenog zdravlja, umro je umirovljeni 
inženjer građevinarstva DRAGUTIN INKRET iz Radoboja. 
Rođenu tipičnoj radobojskoj obitelji, sin oca rudara i majke 
domaćice krenuo je putem stotinu drugih mladih rođenih 
na našem području. Nakon osnovne škole i gimnazije zavr- 
šava studij građevinarstva i svoje znanje koristi na mnogim 
radnim mjestima. Radi tako u nekadašnjem krapinskom 
,Oraditelju“, obavlja dužnost građevinskog inspektora u 
bivšoj Općini Krapina, a 1992. osniva tvrtku “Inkret - in- 
ženjering“d.o.o. graditeljstvo, inženjering i trgovina. lako 
manja građevinska tvrtka gradi i obnavlja brojne objekte, 
kako stambene tako i poslovne. Radi samostalno ili kao 
suradnik drugih tvrtki na gradilištima na području Hrvat- 


udruge pozdravio predsjednik Franjo Cvrtila. 
Ceremoniju orezivanja prvog trsa predvodio 
je Slavko Žirovec, a trs okićen kobasicama uz 
zazive za dobru i plodnu godinu orezao je do- 
maćin Marijan Štehec. Uz prigodnu molitvu 
vinograde je zatim blagoslovio župnik Danijel 
Herceg te pozvao prisutne na misu za sve 
živuće i pokojne vinogradare koje je služena 
na sam blagdan svetoga Vinka. Veliki broj 
okupljenih na ovoj tradicionalnoj manifesta- 
ciji pokazatelj je koliko je vrijedno njegovati 


U ZNAK SJEĆANJA 


Dragutin Inkret 
(1954 - 2018.) 


skog zagorja, Zagreba i šire. Na području Općine Radoboj 
radi na obnavljanju kamenog zida oko mjesnog groblja i 
gradi sportsku dvoranu, a sudjeluje među ostalim i na iz- 
gradnji Opće bolnice Bračak. 


ičuvati stare običaje i vjerovanja u zagovor 
ovog vinogradarskog sveca kojemu se vinogra- 
dari utječu kako bi štitio njihove vinograde od 
raznih bolesti i nedaća tijekom cijele godine. 
Nakon obreda rezidbe trsa i blagoslova vino- 
grada druženje je nastavljeno u skromnijem 
ozračju zbog smrti jednog člana udruge. Uz 
dobru domaću kapljicu, kuhane kobasice koje 
su za tu prigodu pripremili vinogradari ovog 
vinogradarskog brijega okupljeni su pričali o 
predstojećim poslovima koji ih . 


Pored aktivnosti na poslovnom planu od mladih dana su- 
djeluje u nizu društvenih i političkih zbivanja. Tako jedno 
vrijeme obavlja dužnost predsjednika Mjesne zajednice 
Radoboj, kad se između ostalom angažira i na rješavanju 
pitanja vodoopskrbe. Nakon ponovnog osnivanja Opći- 
ne Radoboj u mandatu 0d 1997. do 2001. obavlja funkciju 
općinskog vijećnika. Među prijateljima, znancima i surad- 
nicima bio je poznat po svom vedrom duhu, uvijek sklon 
vicu i zabavnim dogodovštinama. Aktivno je sudjelovao u 
aktivnostima društava i udruga građana, posebno u Udruzi 
vinara i vinogradara ,Radobojski pajdaši“. Odlaskom još 
jednog radobojskog visokoobrazovanog, poslovno i druš- 
tveno angažiranog mještana ostaje nova praznina, ali i 
sjećanje na bujne radobojske korijene, koji svojom sna- 
gom ostavljaju tragove na širim prostorima i zavrjeđuju 
zahvalnost i poštovanje. 


UREĐENJE NOVOG TERENA | U ZIMSKOM PERIODU 


Zahvaljujući povoljnim vremenskim uvjetima krajem prošle i 
početkom ove godine na igralištu Nogometnog kluba Radoboj 
koje je prvi takav teren pokriven umjetnom travom u Krapin- 
sko - zagorskoj županiji radovi se privode kraju. Clanovi Kluba, 
roditelji mlađih dobnih skupina igrača postavljali su ogradu i 


I u zimskom 
periodu obavljaju 
se potrebni završni 
radovi na uređenju 
novog nogometnog 


radili ostale potrebne radnje, kako bi teren dolaskom ljepših 
proljetnih dana bio spreman za korištenje. Uz brojne aktiviste 
posebno treba istaknuti trenera Danijela Klasića koji neumor- 
no radi i animira ostale, sve u nastojanju da mladi u Radoboju 
imaju što bolje uvjete za bavljenje sportom. Ovih dana objav- 
ljen je i oglas kojim se zainteresirani klubovi iz drugih sredina 
pozivaju da rezerviraju termine korištenja terena u Radoboju. 

ODRŽANI DVORANSKI TURNIRI REGISTRIRANIH 
IGRAČA MLAĐIH KATEGORIJA 


Radobojske ekipe uglavnom 
prošle skupine, ali zapele u 
osmini i četvrtini finala 


MNK JESENJE PRVOM 


PRVOLIGAŠKOM 
POBJEDOM ZAPOČELO 
DRUGI DIO PRVENSTVA 


MNK Jesenje je prvom prvoligaš- 
kom pobjedom započelo drugi 
dio prvenstva, 1. HMNL. U Krapi- 
ni je gostovao MNK Osijek Kelme 
koji sa Jesenjem dijeli začelje 
tablice. Unatoč veoma dobrom 
početku i vodstvu domaćina 

5:1, gosti iz Osijeka pokazali su 
izuzetnu borbenost i htijenje te 
su gotovo izjednačili rezultat. 

No domaći igrači uz podršku 
publike i žustro vođenje trenera 
Grdovića nisu dozvolili gostima 
da ih iznenade i pobjedom 6:4 
ostavili im posljednje mjesto na 
prvenstvenoj tablici. Domaći na- 
vijači koji su nakon zimske stan- 
ke došli bodriti igrače Jesenja 
konačno su mogli odahnuti jer je 
Jesenje izašlo iz začaranog kruga 
i došlo do te dugo očekivane 
prve prvenstvene pobjede. U više 
utakmica igrači Jesenja imali su 
dobru igru ali nikako da dođu 

do rezultata i pobjede na koju se 


Nakon pobjede u Krapini Jesenje 
je gostovalo u Dubrovniku, kod 
Squarea koji se nalazi na drugom 
mjestu prvenstvene tablice. 
Domaćini su u veoma tvrdoj uta- 
kmici, teže nego što su se nadali 
upisali pobjedu 6:5. Koliko se 
igralo žustro govori podatak da 
su domaćini zaradili čak 5 žutih 
kartona, gosti samo 1. Igrači Je- 
senja potajno su se nadali da će 
iznenaditi domaćine i uzeti im 
barem 1 zlata vrijedan bod kako 
bi se približili Brodu 035 koji 

im bježi 2 boda. Ovim porazom 
Jesenje je predzadnje na tablici 
te im nakon kraće stanke zbog 
reprezentativnog okupljanja 
slijedi borba za svaki bod. Samo 
ozbiljnim pristupom svih igrača 
i redovitim dolaskom na tre- 
ninge koje vodi trener Grdović, 
čijeje malonogometno igračko i 
trenersko znanje neupitno može 
se osigurati opstanak u elitnom 


Nogometni savez Krapinsko - zagorske žu- 
panije i ove je zime organizirao dvoranske 
turnire na kojima imaju pravo nastupa re- 
gistrirani igrači nogometnih klubova. NK 
Radoboj imao je predstavnike u kategorija- 
ma od limača do pionira, ali nisu ponovili 
prošlogodišnji uspjeh. Sve ekipe osim dru- 
ge momčadi ,Zagića“ u prednatjecanju su 
osvojile prvo ili drugo mjesto u svojim sku- 
pinama, ali su poražene u sljedećem krugu 
natjecanja osim prve ekipe ,Mlađih pionira“ 
koja je došla do četvrt finala, pa u završnim 
nastupima nije bilo predstavnika Radobo- 
ja. Evo rezultata radobojskih nogometaša 
po dobnim skupinama. 


LIMAČI: Utakmice po skupinama igrane su 
u Pregradi 28. prosinca 2018.,a NK Radoboj 
je prijavio dvije ekipe. 
U GRUPI D: Radoboj 1 pobijedio je Ivančicu 
3:01 Zagorec iz Velikog Trgovišća 4:0 i zau- 
zeo prvo mjesto, koje muje osiguralo nastup 
u Zaboku 4. siječnja 2019. protiv Oroslavja 
koje je pobijedilo 2:0. 
UGRUPIH nastupila je druga momčad limača 
izRadoboja. Izgubila je od Gaja iz Mača 3:01 
pobijedila drugu momčad Mladosti iz Zabo- 
ka 41, te osvajanjem drugog mjesta igrala u 
Zaboku protiv prve ekipe Zagorca iz Krapine, 
te doživjela poraz od 4:0. 


MLAĐIPIONIRI: Utakmice u okviru skupine 
igrane suu Krapini 28. prosinca. Radobojje bio 
u grupi F, gdjeje sjedinstvom iz Svetog Križa 


Začretja igrao 0:0, i pobijedio Rudara iz Mi- 
hovljana 5:0. Nakon osvajanja prvog mjesta, 
5. siječnja u Zaboku su pobijedili domaćina 
2:0, ali su nakon toga izgubili u četvrt finalu 
od druge momčadi krapinskog Zagorca 2:1 i 
završili natjecanje. 


PIONIRI: U Donjoj Stubici natjecanje u okviru 
skupina održanoje 30. prosinca, a radobojski 
su predstavnici izgubili od Zagorca Krapina 
2:0, pobijedili Stražu 1:0 i Rudar Mihovljan 
2:0. Osvajanjem drugog mjesta u skupini u 
osmini finala igrali su 6. siječnja u Zaboku i 
izgubili od Stubice 3:0, dokje od druge ekipe 
bio bolji Klanjec 5:0. 


ZAGIĆI: Natjecanje u okviru grupa održano 
je u Pregradi 29. prosinca. 

U Grupi E nastupila je druga ekipa koja je 
izgubila od Rudara Dubrava Zabočka 0:9 i 
Zagorca iz Velikog Trgovišta 0:51 nije se pla- 
sirala u drugi krug natjecanja. 

Prva ekipaje u Grupi F izgubila od Tondacha 
0:3 pobijedila Zagorec Krapina /4/ 5:0. 
Nakon osvajanja drugog mjesta u Zaboku 
je 3. siječnja izgubila od Jedinstva 0:2 i za- 
vršila natjecanje. 


U Juniorskoj i Seniorskoj kategorije NK Ra- 
doboj nije imao predstavnika, a veteranu su 
pobjedili drugu ekipe Zagorca iz Krapine 1:0, 
Slogu 1011 i Oroslavje 2:0, da bi u četvrtfina- 
lu izgubili od Stubice 2 :7. Uz ovaj tekst ide i 
slika sa turnira u Pregradi. 

